CELEX: 62008CN0029
Language: lt
Date: 2008-01-25 00:00:00
Title: Byla C-29/08 2008 m. sausio 25 d. Regeringsrätten (Švedija) pateiktas prašymas priimti prejudicinį sprendimą byloje Skatteverket prieš AB SKF

29.3.2008   
            
            
               LT
            
            
               Europos Sąjungos oficialusis leidinys
            
            
               C 79/22
            
         2008 m. sausio 25 d.Regeringsrätten (Švedija) pateiktas prašymas priimti prejudicinį sprendimą byloje Skatteverket prieš AB SKF
   
   (Byla C-29/08)
   (2008/C 79/37)
   Proceso kalba: švedų
   Prašymą priimti prejudicinį sprendimą pateikęs teismas
   
      Regeringsrätten (Švedija)
   Šalys pagrindinėje byloje
   
      Ieškovė: Skatteverket
   
   
      Atsakovė: AB SKF
   
   Prejudiciniai klausimai
   
               1.
            
            
               Ar Šeštosios direktyvos 77/388/EEB (1) 2 ir 4 straipsnius bei Direktyvos 2006/112/EB (2) 2 ir 9 straipsnius reikia aiškinti taip, jog asmens, kurio paslaugų teikimas dukterinei bendrovei yra PVM objektas, akcijų toje bendrovėje pardavimas yra PVM objektu esantis sandoris?
            
         
               2.
            
            
               Jei atsakymas į pirmąjį klausimą yra, jog pardavimas laikytinas PVM objektu esančiu sandoriu, ar jis yra neapmokestinamas pagal Šeštosios PVM direktyvos 13 straipsnio B dalies d punkto 5 papunktį ir Tarybos direktyvos dėl pridėtinės vertės mokesčio bendros sistemos 135 straipsnio 1 dalies f punktą kaip su akcijomis susijęs sandoris?
            
         
               3.
            
            
               Neatsižvelgiant į atsakymą į du pirmuosius klausimus, ar kaip ir bendrųjų išlaidų atveju egzistuoja teisė į atskaitą išlaidų, patirtų parduodant akcijas, atžvilgiu?
            
         
               4.
            
            
               Ar atsakant į visus šiuos klausimus svarbu yra tai, kad dukterinės bendrovės akcijų pardavimas vyksta etapais?
            
         
      (1)  1977 m. gegužės 17 d. Šeštoji Tarybos direktyva 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1).
   
      (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, p. 1).